Andreas Tosev

Andreas Slavov Tosev (Bulgarice Андрей Славов Тошев, natus Ulpiae Augustae Traianae in provincia eiusdem nominis die 16 Aprilis 1867; mortuus Serdicae die 10 Ianuarii 1944) fuit legatus et rerum politicarum peritus Bulgaricus.

 Iuventus et munus 
Andreas Tosev, schola finita, Hadrianopoli, Genavae, et Lutetiae ad usque annum 1891 studebat, deinde magister scholarum Thessalonicae Odessi operam dedit. Anno 1903 legatus ad parlamentum Bulgaricum electus est. Deinde legatus Bulgariae in civitatibus diversis meruit: primum in Montem Nigrum missus est (1905–1906), deinde in Graeciam, tum annis ab 1908 ad 1913 in Serbiam. Hic foedus Balcanicum contra Imperium Ottomanicum condidit. Tum Constantinopolis, annis ab 1914 ad 1917 in Helvetia, annis ab 1917 ad 1919 in Imperio Austro-Hungarico legatus erat. Annis sequentibus scriptor operam dedit.

 Cursus honorum 
Die 21 Aprilis 1935 a Boride III rege primus minister nominatus est, sed iam 23 Novembris eiusdem anni Georgius Kjoseivanov eius successor factus est. 

Categoria:Alumni Scholae Genevensis
Categoria:Alumni universitatum et scholarum Parisiensium
Categoria:Legati Bulgariae
Categoria:Primi ministri Bulgariae
Categoria:Scriptores Bulgariae